
Grozījumi Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai"
Izdoti saskaņā ar Lauksaimniecības un lauku attīstības likuma
5.panta ceturto un septīto daļu
· Izdarīt Ministru kabineta 2015. gada 10. marta noteikumos Nr. 125 "Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai" (Latvijas Vēstnesis, 2015, 59. nr.; 2017, 199. nr.; 2018, 112. nr.; 2020, 75., 160. nr.; 2021, 92. nr.) šādus grozījumus:
· 1. Papildināt ar 53. punktu šādā redakcijā:
· "53. Lai atteiktos no tās atbalsta daļas, kura piešķirta vietējās attīstības stratēģijas īstenošanai Lauku attīstības programmas vai Rīcības programmas pasākumā, bet uz kuru neattiecas saistības, ko uzņēmusies vietējā rīcības grupa, tā iesniedz Lauku atbalsta dienestā iesniegumu un vietējās rīcības grupas lēmējinstitūcijas lēmumu, norādot atbalsta apmēru, no kura vietējā rīcības grupa atsakās, un lēmuma pamatojumu. Piešķirto atbalstu vietējā rīcības grupa ir tiesīga samazināt, ja ir izpildīts regulas Nr. 1303/2013 35. panta 2. punkta minētais nosacījums."
· 2. Papildināt ar 54. punktu šādā redakcijā:
· "54. Lai pieteiktos uz publisko finansējumu, no kura ir atteikušās citas vietējās rīcības grupas saskaņā ar šo noteikumu 53. punktu, vietējā rīcības grupa, kurai piešķirtais publiskais finansējums nav pietiekams, lai pēdējā projektu iesniegumu pieņemšanas kārtā apstiprinātu projektus, kas atbilst šo noteikumu 8.10.1. un 8.10.2. apakšpunktā minētajos normatīvajos aktos ietvertajiem nosacījumiem, Lauku atbalsta dienestā iesniedz iesniegumu un tās lēmējinstitūcijas lēmumu papildu finansējuma saņemšanai."
· 3. Papildināt ar 55. punktu šādā redakcijā:
· "55. Nedēļas laikā pēc šo noteikumu 53. vai 54. punktā minēto dokumentu saņemšanas Lauku atbalsta dienests vietējai rīcības grupai paziņo lēmumu par atbalsta samazinājumu vai palielinājumu un tā apmēru. Papildu atbalsta piešķiršanā Lauku atbalsta dienests ņem vērā saistībā ar vietējās rīcības grupas vietējo attīstības stratēģiju īstenoto projektu publiskā finansējuma īpatsvaru, papildu atbalstu vispirms piešķirot vietējām rīcības grupām ar lielāku publiskā finansējuma apguves īpatsvaru. Ja publiskā finansējuma apguves īpatsvars ir vienāds, papildu atbalstu vietējām rīcības grupām sadala vienādās daļās."
· 4. Papildināt ar 56. punktu šādā redakcijā:
· "56. Vietējā rīcības grupa pēc šo noteikumu 55. punktā minētā lēmuma saņemšanas atbilstoši šo noteikumu 51. punktam Lauku atbalsta dienestā iesniedz precizēto vietējo attīstības stratēģiju."

